ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008043

ขอให้เร่งดำเนินการระงับการก่อสร้างต่อเติมบ้าน บริเวณ บ้านเลขที่ ... ซอยรามคำแหง 174 หมู่บ้านเพอร์เฟค เพลส 2 แขวงมีนบุรี เขตมีนบุรี กรุงเทพมหานคร จุดสังเกต ให้เข้าไปในหมู่บ้านเพอร์เฟค เพลส 2 ระยะประมาณ 300 เมตร จะพบกับวงเวียน ให้ตรงไปจนสุดทางจะพบกับสนามเด็กเล่นให้เลี้ยวขวา จะพบกับเจอซอย 6/1 ให้เลี้ยวซ้าย ลักษณะเป็นบ้านเดี่ยว จำนวน 2 ชั้น (บ้านปูน) โดยทราบว่าเจ้าของบ้านหลังดังกล่าวเป็นบุคคลชาวไทย แต่มีบุคคลชาวจีนเข้ามา ผู้ร้องแจ้งว่าอาศัยอยู่ติดกับบ้านหลังดังกล่าวที่อยู่ระหว่างการก่อสร้างต่อเติมบ้าน โดยมีการต่อเติมเต็มพื้นที่ ซึ่งผู้ร้องประสบปัญหาเสียงดังรบกวนจากการก่อสร้างต่อเติมบ้านหลังดังกล่าว และมีเด็กที่จะต้องเรียนออนไลน์อยู่ที่บ้าน ทำให้ได้รับความเดือดร้อน เบื้องต้นเคยแจ้งกับเจ้าหน้าที่ฝ่ายโยธาของสำนักงานเขตมีนบุรี ชื่อคุณปรีชา (อ้างอิงถึงเท่านั้น) โดยคุณปรีชาลงพื้นที่เข้ามาตรวจสอบแล้ว จำนวน 2 ครั้ง ครั้งที่ 1 วันที่ 28 สิงหาคม 2564 คุณปรีชาแจ้งให้หยุดก่อสร้างหรือทำการรื้อถอน มิเช่นนั้นดำเนินการตามกฎหมาย บ้านหลังดังกล่าวก็หยุดก่อสร้างประมาณ 3-4 เดือนแต่หลังจากนั้นก็กลับมาก่อสร้างอีก จนวันที่ 8 พฤศจิกายน 2564 คุณปรีชาเข้าไปสถานที่ก่อสร้างอีกครั้ง ก็พบว่ายังไม่หยุดก่อสร้าง จนกระทั่งวันที่ 23 ธันวาคม 2564 ผู้ร้องเดินทางไปที่สำนักงานเขตมีนบุรี เพื่อเขียนคำร้องเป็นลายลักษณ์อักษร เรื่องการขอให้ระงับการก่อสร้าง รหัสรับเรื่อง 20180 จนถึงปัจจุบันยังประสบปัญหาเช่นเดิม ซึ่งบ้านหลังดังกล่าวยังไม่หยุดทำการก่อสร้าง ประกอบกับอยู่ในช่วงสถานการณ์ระบาดของโรคติดเชื้อไวรัสโคโรนา 2019 (COVID-19) ซึ่งมีคนงานเป็นแรงงานต่างด้าวและไม่ทราบว่ามีการคัดกรองโรคด้วยหรือไม่ และเมื่อวันที่ 24 กุมภาพันธ์ 2566 ที่ผ่านมาผู้ร้องพบเห็น อาคารดังกล่าวมีรูปแบบที่ผิดแปลกไปจากเดิม เพราะทางเจ้าของยังมีการลักลอบก่อสร้างอยู่ พร้อมทั้งยังมีชาวจีนที่อาศัยอยู่ (ไม่ทราบจำนวนที่แน่ชัดและไม่ทราบรูปพรรณสัณฐาน)  จึงประสงค์ให้ทางหน่วยงานที่เกี่ยวข้องเร่งดำเนินการระงับการก่อสร้างต่อเติมบ้านของบ้านหลังดังกล่าว และตรวจสอบบุคคลประเทศจีนที่อาศัยอยู่ในบริเวณบ้านหลังดังกล่าว ว่ามีการเดินทางเข้ามาอย่างถูกต้องตามกฎหมายหรือไม่ เพื่อบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata